आम आदमी पार्टी के नेता आशुतोष ने कहा कि पत्रकारिता का पस्तुपरक विश्लेषण होना चाहिए। पिछले तीन चार वर्षों में पत्रकतारिता में कंटेंट और तकनीक के स्तर पर काफी बदलाव हुए हैं। महात्मा गांधी अंतरराष्ट्रीय हिंदी विश्वविद्यालय के कुलपति प्रो.गिरीश्वर मिश्र ने कहा कि पिछले कुछ वर्षों में प्रिंट और इलेक्ट्रॉनिक मीडिया का स्वरूप बदल गया है। डॉ.बीके जैन ने कहा कि आज के समय में मीडिया ओपीनियन मेकर की भूमिका निभा रहा है लेकिन वह आज की चुनौतियों के मद्देनजर एक क्रांतिकारी परिवर्तन के लिए तैयारा है। डॉ.हमेमंत कुमार ने कहा कि आज के समय में मीडिया की जिम्मेदारी काफी बढ़ गई है। कार्यक्रम को लाइव इंडिया के पूर्व एडिटर इन चीफ एनके सिंह, अभिषेक श्रीवास्तव, टीवी न्यूज एंकर वंदना झा, कार्टूनिस्ट राजेंद्र धोड़पकर, उमेश चतुर्वेदी आदि ने भी संबोधित किया।